

Ο Δήμος Κάτω Νευροκοπίου διενεργεί διαδικασία Δημόσιας Διαβούλευσης, στο πλαίσιο υλοποίησης του “Σχεδίου Φόρτισης Ηλεκτρικών Οχημάτων (Σ.Φ.Η.Ο)”, με απώτερο στόχο την ιεράρχηση των περιοχών του Δήμου μας, βάσει των αναμενόμενων φόρτισης Η/Ο.

Το Σχέδιο Φόρτισης Ηλεκτρικών Οχημάτων (Σ.Φ.Η.Ο) αφορά στη χωροθέτηση δημόσιων προσβάσιμων σημείων επαναφόρτισης Ηλεκτρικών Οχημάτων (Η/Ο) κανονικής ή υψηλής ισχύος και αντίστοιχα θέσεων στάθμευσης Η/Ο, εντός των διοικητικών ορίων του Δήμου. Ο Δήμος Κάτω Νευροκοπίου εργάζεται συστηματικά για την εκπόνηση ενός ολοκληρωμένου σχεδίου με στόχο την καλύτερη εξυπηρέτηση τόσο των μόνιμων κατοίκων, όσο και των επισκεπτών.

Η μεθοδολογία που θα υιοθετήσει ο Δήμος Κάτω Νευροκοπίου απαρτίζεται από τα ακόλουθα στάδια:

* Ανάλυση και χαρτογράφηση της υφιστάμενης κατάστασης
* Διερεύνηση σεναρίων χωροθέτησης σταθμών φόρτισης Ηλεκτρικών Οχημάτων
* Παρουσίαση και τεκμηρίωση της βέλτιστης χωροθέτησης των σταθμών φόρτισης
* Διενέργεια δημόσιας διαβούλευσης
* Ολοκλήρωση φακέλου Σ.Φ.Η.Ο του Δήμου

Σε αυτή την προσπάθεια προσδοκούμε τη δική σας ενεργή συμμετοχή με τη **συμπλήρωση του ηλεκτρονικού ερωτηματολογίου**, καθώς και με σχόλια και παρατηρήσεις, ώστε να αντλήσουμε από τη σημαντική εμπειρία και τεχνογνωσία σας πολύτιμα στοιχεία για τη βελτίωση της στρατηγικής μας.

<https://sfhodimosneurokopiou.questionpro.com>